**AGENȚIA PENTRU PROTECȚIA MEDIULUI MEHEDINTI**

Nr. ................ / ....................

**Decizia etapei de încadrare**

Proiect

 Ca urmare a solicitării de emitere a acordului de mediu adresate de ORGANIZAȚIA UTILIZATORILOR DE APĂ pentru IRIGAȚII (O.U.A.I.) Pădina, cu sediul în comuna Devesel, sat Scăpău, județul Mehedinți, prin reprezentant – Preda Ion – în calitate de Președinte O.U.A.I., înregistrată la APM Mehedinţi cu nr. 612 din 16.01.2024 și completări înregistrare cu nr. 2842 din 27.02.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 14.03.2024 că proiectul "**Modernizarea și retehnologizarea Plot XI și rețea de distribuție Plot XII+XIII – O.U.A.I. Pădina**" propus a fi amplasat în extravilanul comunelor Vânjuleț și Devesel, judeţul Mehedinţi;

 - nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 1. Caracteristicile proiectului:

 a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.1 lit c) – " proiecte de gospodărire a apelor pentru agricultură, inclusiv proiecte de irigaţii şi desecări" și pct. 13 lit a) - "orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";

 b) dimensiunea și concepția întregului proiect: acest proiect vine în întâmpinarea politicii admnistrației locale, pentru revigorarea agriculturii și a serviciilor aferente acestei activități, fiind oportun în vederea înlăturării aridității zonei, cauzată de fenomenul de încălzire globală, fenomen ce este resimțit și prin faptul că perioadele de secetă coincid cu perioadele de vegetație ale plantelor apărând un deficit de umiditate în sol, în ciuda faptului că zona se bucură de o calitate bună a terenurilor – cernoziomuri – ce conduc la obținerea unor producții mari cu condiția aplicării tehnologiei necesare.

Investiția este necesară deoarece conduce la:

- diminuarea riscului și incertitudinii în agricultură prin reducerea incidenței fenomenelor naturale (seceta);

- ameliorarea calității mediului și diminuarea surselor de poluare;

- creșterea eficienței activității agricole, prin îmbunătățirea aprovizionării cu inputuri și o mai bună valorificare a producției obținute;

- creșterea veniturilor organizației utilizatorilor de apă pentru irigații.

- situația actuală existentă pe teren:

● stația de pompare pentru irigații SPP 11 se află într-o stare avansată de degradare, fapt ce creează dificultăți în asigurarea umidității corespunzătoare a suprafețelor mari de teren agricol aferent. Stația de pompare a fost construită în anul 1978 și utilată cu echipamente electrice și automatizare la nivelul acelor ani. La stația SPP 11 din cauza lipsei echipamentelor de pompare, hidromecanice și electrice este înregistrat un deficit de udare major pe întreaga suprafață aferentă Plot XI.

În prezent stația de pompare nu este funcțională din cauza faptului că lipsesc agregatele de pompare, tablourile de forță și automatizare iar clădirea stației prezintă un grad de degradare avansat după mai mult de 30 de ani de la punerea în funcțiune, cu deteriorări specifice duratei lungi de exploatare și a regimului climatic local.

● rețeaua de conducte aferentă ploturilor XII+XIII, formată din conducte principale, secundare și antene, realizate din premo și azbociment, este în mare parte funcțională, datorită faptului că a fost îngropată și nu a suferit vandalizări – cu toate acestea necesită lucrări de intervenție pentru completare și modernizare, atât pentru plotul XI, cât și pentru plotul XII+XIII.

Lucrări propuse:

Alimentarea cu apă pentru irigații a stației de punere sub presiune SPP – Plot XI și a stației de punere sub presiune SPP 12+SPP 13 – Plot XII+XIII – aparține O.U.A.I. Pădina din amenajarea Crivina Vânju Mare.

Aducțiunea apei se face cu stația de bază SPA Țigănași, apa fiind pompată în canalul de aducțiune CA, ce aparține A.N.I.F. Filiala Mehedinți, de unde se alimentează SPP 11, SPP 12 și SPPP 13.

Sursa de alimentare cu apă a sistemului de irigații este fluviul Dunărea (Lacul de acumulare PF II), prin stația SPA Țigănași ce aparține A.N.I.F. Filiala Mehedinți.

Vecinătățile obiectivului: N – Pădure localitatea Devesel, S – Canal Aducțiune CA, E – Stație de pompare SPP 9 O.U.A.I. Pădina, V – localitatea Scăpău.

Lucrările de modernizare și reabilitare:

► Stația de pompare apă irigații SPP 11 - coordonate STEREO 70 – X = 330925.131, Y = 316756.69.

Construcții și instalații pentru stația SPP 11:

* Procurare și montare post trafo 400 Kva
* Procurare și montare post trafo 32 Kva
* Refacere împrejmuire teren aferent stației de pompare SPP 11
* Instalații hidromecanice – collector din țeavă Dn 800 mm (inclusive racord cu pompele)
* Instalații hidromecanice - aspirație
* Instalații hidromecanice – refulare (inclusiv două contoare DN 200)
* Instalații hidromecanice – racord collector cu rețeaua de distribuție
* Instalații electrice exterioare și interioare
* Instalații electrice de forță și automatizare
* Sistem de detecție-efracție + video
* Procurare și montaj instalație climatizare
* Procurare și montaj agregate de pompare ax orizontal, PN= 12 132 kw – 2 (două) buc.
* Procurare și montare pod rulant

► Rețea de distribuție apă irigații – Plot XI aferent stației de pompare apă irigații SPP 11

* Rețea CP - Dn=450 mm, L= 300,00 m

● Coordonate STEREO 70: început: X=330960.884 Y=316781.779

 final: X=331260.649 Y=316794.503

* Rețea CS2 - Dn=200 mm, L=900,00 m

● Coordonate STEREO 70: început: X=331100.954 Y=316787.724

 final: X=331082.041 Y=317687.526

* Rețea CS1 - Ltotală= 2100,00 m din care:

Dn=315 mm, L=300,00 m

Dn=280 mm, L=600,00 m

Dn=250 mm, L=600,00 m

Dn=225 mm, L=600,00 m

● Coordonate STEREO 70: început: X=33245.447 Y=316793.857

 final: X=331318.550 Y=314695.130

 ► Stația de pompare apă irigații SPP 12+13 – a fost modernizată anterior – nu face obiectul prezentului proiect.

 ► Rețea de distribuție apă irigații – Plot XII+XIII aferent stației de pompare SPP 12+13

* Rețea CP/SPP 13 - Dn=500 mm, L= 1130,00 m

● Coordonate STEREO 70: început: X=330065.345 Y=321114.286

 final: X=331041.487 Y=321683.612

* Rețea CS1/SPP 13 -Ltotală= 1200,00 m din care:

- Dn=250 mm L=600,00 m

- Dn=200 mm L=600,00 m

● Coordonate STEREO 70: început: X=331031.530 Y=321677.494

 final: X=331776.188 Y=320736.401

* Rețea CS2/SPP 13 -Ltotală= 2400,00 m din care:

- Dn=250 mm L=1200,00 m

- Dn=200 mm L=1200,00 m

● Coordonate STEREO 70: început: X=330544.813 Y=321393.931

 final: X=329285.402 Y=323436.970

* Rețea CS3/SPP 13 -Ltotală= 2150,00 m din care:

- Dn=310 mm L=700,00 m

- Dn=280 mm L=700,00 m

- Dn=250 mm L=750,00 m

● Coordonate STEREO 70: început: X=331041.487 Y=321683.612

 final: X=332869.759 Y=322814.867

Energia electrică și căile de comunicații sunt asigurate prin racorduri la instalațiile existente în perimetrul stației SPP 11 și SPP 12+SPP 13 – lucrări executate.

 b) cumularea cu alte proiecte: având în vedere că se modernizează şi retehnologizează întregul sistem de irigaţii din această zonă, inclus în amenajarea de irigaţii Crivina- Vânju Mare – acest proiect este partea secundară de distribuţie a apei către utilizatori;

 c)utilizarea resurselor naturale, în special a solului, a terenurilor, a apei şi a biodivesităţii: se folosesc nisip, pietriş, apă, ciment, lemn, metal, combustibili  pentru utilaje, achiziționate de la firme autorizate;

 d)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii (resturi betoane), deșeuri reciclabile (plastic, hârtie/carton)și deșeuri menajere.

e)poluarea și alte efecte negative:

* AER: pe perioada execuţiei lucrărilor de construcţii, sursele de poluare a aerului atmosferic sunt reprezentate de:
* lucrările pentru realizarea infrastructurii secundare de irigaţii– generează emisii slabe de praf în atmosferă;
* utilajele/echipamentele cu care se execută lucrările prevăzute prin proiect – emisii specifice arderilor motoarelor cu combustie internă – surse mobile;
* pe perioada de funcţionare – nu este cazul.
* APĂ: pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în pânza freatică.
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie;
* ZGOMOT:zgomotul și alte surse de disconfort pot apărea de la utilaje în timpul executării proiectului (basculante, buldozer, etc.);

f)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor:   se vor utiliza substanţe periculoase în cantități mici – tuburi cu oxiacetilenă, tehnologia nu prezintă risc de accidente majore. Tuburile de oxiacetilenă se vor manipula/transporta/utiliza numai de personal autorizat. Datorită dimensiunilor proiectului nu se vor degaja cantități notabile de gaze cu efect de seră;

g)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

3.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este situat în extravilanul comunelor Vânjuleț și Devesel fiind domeniu privat al O.U.A.I. Pădina;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, nisip, pietriş, ciment, lemn, apă, betoane -în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: nu este cazul;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în aria de protecţie specială avifaunistică ROSPA0011 Blahniţa al cărui administrator este Agenţia Naţională pentru Arii Naturale Protejate conform Punctului de Vedere nr. 39 din 18.01.2024, emis de Biroul Calitatea Factorilor de Mediu din cadrul APM Mehedinți;

5.zone clasificate sau protejate conform legislației în vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în zone nepopulate, transportul materialelor se va face pe drumuri comunale – drumuri ce străbat zone populate;

8.peisajele și situri importante din punct de vedere istoric, cultural sau arheologic: nu este necesară procedura de avizare - conform punctului de vedere transmis electronic în data de 29.02.2024 al Direcţiei Judeţene pentru Cultură Mehedinţi.

4.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația comunei Vînjuleț și Devesel;
2. natura impactului:
* la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;
* la implementarea proiectului sursele potențiale de zgomot sunt lucrările propriuzise de realizare a lucrărilor de modernizare, transportul materialelor;
1. natura transfrontieră a impactului – nu este cazul;
2. intensitatea şi complexitatea impactului –proiectul propus generează un impact pozitiv

 indirect, pe termen lung asupra culturilor, din punct de vedere social şi economic, contribuind la dezvoltarea comunităţii;

1. probabilitatea impactului – redusă, numai pe perioada de execuţie;
2. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la doi ani;
3. cumularea impactului cu impactul altor proiecte existente și/sau aprobate: proiectul este o continuare a celui de modernizare și retehnologizare SPP 12 + SPP 13 și face parte din amenajarea Crivina-Vânju Mare;
4. posibilitatea de reducere efectivă a impactului: se vor respecta condiţiile de realizare

impuse prin prezentul act;

1. observații din partea publicului:pe perioada parcurgerii etapei de încadrare nu au fost observații din partea publicului - (au fost publicate anunțuri – anunț de solicitare acord de mediu -în ziarul Piața Severineană (29.02.2024), anunț solicitare acord de mediu - la sediul Primăriei Devesel (nr. 1352 din 29.02.2024), anunț solicitare acord de mediu - la sediul Primăriei Vânjuleț (nr. 530 din 29.02.2024), anunț pentru luarea deciziei etapei de încadrare – în publicația Ziarul Anunț de Mediu din 12.01.2024, anunț pentru luarea deciziei etapei de încadrare – la sediul Primăriei Burila Mare cu nr. 129/12.01.2024 și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 28.02.2024 și anunț luarea deciziei etapei de încadrare și draftul deciziei etapei de încadrare – postat în data de 15.01.2024.

 II. Motivele pe baza cărora s-a stabilit necesitatea neefectuării evaluării adecvate sunt următoarele:

* proiectul intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, cu modificările şi completările ulterioare - conform punctului de vedere nr. 39/18.01.2024, emis de Biroul Calitatea Factorilor de Mediu din cadrul Agenţiei pentru Protecţia Mediului Mehedinţi. Proiectul urmează a se materializa în aria de protecție avifaunistică ROSPA 0011 Blahnița şi a obţinut punctul de vedere A.N.A.N.P. – S.T. Mehedinți – transmis electronic în data de 12.03.2024. Pentru acest proiect s-a obținut avizul A.N.A.N.P. – S.T. Mehedinți nr. 3 din 18.11.2019. Implementarea și operarea proiectului nu va avea un efect negativ semnificativ asupra ariei naturale protejate **ROSPA0011 Blahnița** deoarece lucrările proiectate nu au ca efect distrugerea sau alterarea habitatelor, speciilor de floră și faună specifice sitului, iar lucrările care se execută nu modifică sau reduc spațiile pentru adăposturi de odihnă, hrană, creștere pentru faună.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obținut avizul de gospodărire a apelor nr.10 din 27.02.2024 emis de A.N.A.R. – Sistemul de Gospodărire a Apelor Mehedinți.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

* pe amplasament se vor regăsi toalete ecologice pentru personalul ce execută lucrarea;

- în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al pânzei freatice şi solului;

-organizarea de şantier – depozitele de materie primă, baracamente, se va realiza la sediul O.U.A.I. Pădina, limitându-se minim suprafeţele ocupate; în cazul organizării de şantier se va crea un sistem adecvat de drenaj al apelor pluviale – rigole perimetrale impermeabilizate; suprafaţa ocupată de organizarea de şantier fie se va betona, fie se va impermeabiliza fie se va balasta; apa potabilă pentru muncitori va fi procurată din surse controlate iar grupurile sanitare (toalete ecologice) se vor vidanja periodic numai cu societăți autorizate în acest sens; după terminarea lucrărilor suprafaţa ocupată de spaţiile de depozitare/organizarea de şantier – va fi adusă la starea initială (se va elibera/curăţa amplasamentul organizării de şantier de orice fel de rest de materii prime/materiale/deşeuri/utilaje);

- este interzisă spălarea utilajelor în cursuri de apă;este interzisă aruncarea oricărui material în albia cursurilor de apă din apropiere;

- se vor regasi pe amplsament produse absorbante ce se vor folosi în cazul unor poluări accidentale;

-lucrările se vor executa numai pe terenuri reglementate din punct de vedere juridic;

-lucrările proiectate se vor corela funcţional sub aspect hidrotehnic cu lucrările existente/executate în zonă;

-să aducă la cunoștința S.G.A. Mehedinți data începerii lucrărilor cu 10 zile înainte de aceasta și la finalizarea acestora;

- la finalizarea lucrărilor în baza procesului-verbal de recepție la terminarea lucrărilor, beneficiarul va depune documentația tehnică întocmită de un proiectant certificat, la A.B.A. Jiu în vederea reglementării din punct de vedere al gospodăririi apelor;

- în condițiile în care vor surveni modificări ale investiției, prin executarea altor lucrări decât cele din prezentul aviz, se va solicita aviz modificator;

- avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început la cel mult 24 luni de la data emiterii acestuia și dacă au fost respectate prevederile înscrise în aviz; în caz contrar avizul își pierde valabilitatea;

**b). pentru factorul de mediu aer:**

-la implementarea proiectului se vor folosi utilaje periodic verificate din punct de vedere tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație și adaptarea tonajului în funcție de tipul drumului folosit;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

-depozitele de materii prime ce pot fi antrenate de vânt se vor acoperi evitându-se fenomenul de vântuire;

-stropirea suprafeţelor de rulare în perioadele de uscăciune, la intervale de timp astfel încât să se reducă emisia de particule fine generate de traficul din zonă;

- dotarea mijloacelor de transport cu prelate;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii/întreţineri la utilajele/autovehiculele din dotare, în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate în acest sens; alimentarea utilajelor ce execută lucrarea se va face pe cât posibil la staţiile de distribuţie carburanţi autorizate, în cazul în care această operaţiune se impune la amplasamentul proiectului – alimentarea autovehiculelor se va face numai în perimetrul organizării de şantier, sub supravegherea atentă a etanşeităţii recipienţilor şi folosindu-se substanţele absorbante în caz de poluare accidentală;

- se vor lua măsuri de protejare a solului prin decaparea stratului vegetal şi refacerea acestuia după executarea investiţiei;

-betonul folosit la realizarea investiției va fi preparat la stații autorizate în acest sens și va fi transportat la punctul de lucru cu autobetoniere speciale, punerea în operă a acestuia se va face luându-se toate măsurile pentru evitarea poluării solului;

-se vor menține drumurile folosite în bună stare de utilizare;

- se vor curăța roțile utilajelor la ieșirea din amplasament;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia ; se vor folosi doar căile de acces existente iar tonajul utilajelor se va adapta tipului de drum folosit;

-controlul periodic al zgomotului şi folosirea de utilaje şi mijloace de transport cu motoare performante dotate cu amortizoare de zgomot;

-se vor lua toate măsurile pentru izolarea și protecția fonică a surselor de zgomot;

**e). gospodărirea deșeurilor rezultate pe amplasament**:

-deşeurile menajere și cele reciclabile (plastic/hârtie/carton/metalice) vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin;

-deşeurile menajere și cele reciclabile vor fi preluate de către operatorul de salubritate locală, autorizat pentru activităţi precum colectarea, sortarea, transportul şi depozitarea deşeurilor menajere în locuri special amenajate; deşeurile din construcţie – deșeurile din beton se vor depozita temporar la sediul O.U.A.I. Pădina, în locuri special amenajate (betonate/impermeabilizate), pe categorii de deşeuri, până la predarea acestora către societăţi autorizate în colectare/valorificare/eliminare;

- este interzisă depunerea şi acumularea de deşeuri menajere în locuri neconforme şi

necontrolat, pentru a nu genera un impact negativ asupra stării de sănătate a populaţiei din zonă;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor;

**f). pentru factorul de mediu biodiversitate**

- proiectul urmează a se realiza în aria de protecţie specială avifaunistică ROSPA 0011 Blahniţa, fapt pentru care s-a obtinut avizul nr. 3 din 18.11.2019, emis de Agenţia Naţională pentru Arii Naturale Protejate – Servicul Teritorial Mehedinți.

 Titularul va respecta următoarele condiţii:

* se vor respecta prevederile Planului de management al ariei de protecție avifaunistică ROSPA0011 Blahnița, aprobat prin O.M.M.A.P. nr.1203/2016;
* respectarea măsurilor propuse în memoriul de prezentare al proiectului în vederea prevenirii și diminuării impactului asupra speciilor ce constituie obiectivele de conservare din aria naturală protejată ROSPA0011 Blahnița;
* titularii trebuie să respecte art.33 alin.(1) și (2) din O.U.G. nr.57/2007 aprobată cu modificări și completări prin Legea nr.49/2011, cu modificările și completările ulterioare;
* gestionarea deșeurilor tehnologice și a celor menajere se va realiza conform legislației în vigoare, respectiv *Legea nr.211/2011 privind regimul deșeurilor, cu modificările și completările ulterioare*;
* echipele de lucrători vor fi instruite cu privire la existenta sitului Natura 2000 ROSPA0011 Blahnița, în zona de execuție a lucrărilor, cu precădere asupra măsurilor și responsabilităților ce le revin privind protecția acestuia, precum și pentru cunoașterea și respectarea prevederilor legale în domeniul protecției factorilor de mediu pentru toate lucrările executate în cadrul proiectului derulat;
* în cazul producerii accidentale a unui prejudiciu ce afectează obiectivele de conservare pentru care a fost desemnat situl NATURA 2000 ROSPA0011 Blahnița, se va anunța în cel mai scurt timp custodele – A.N.A.N.P. – Serviciul Teritorial Mehedinți, în vederea stabilirii măsurilor de remediere ce vor fi puse în aplicare de cel care a produs prejudiciul;
* după finalizarea lucrărilor, se vor adopta lucrări de amenajare a suprafețelor al căror înveliș vegetal a fost afectat, iar zonele afectate vor fi readuse cât mai aproape de starea inițială;
* utilizarea căilor de acces existente și evitarea, pe cât posibil, realizării unor noi căi de acces;
* se vor folosi utilaje și mijloace de transport cu motoare performante, dotate cu atenuatoare de zgomot și capotaje în vederea încadrării în nivelul de zgomot admis, respectiv limitarea, pe cât posibil, a activităților generatoare de poluare fonică;
* pentru evitarea poluării aerului cu praf, în timpul perioadelor uscate ale anului, se va efectua umectarea drumurilor neasfaltate folosite pentru deplasarea utilajelor și a tuturor mijloacelor de transport, iar circulația pe aceste drumuri se va face cu viteză redusă;
* sunt interzise schimbările de lubrifianți și reparațiile utilajelor și ale mijloacelor de transport utilizate în procesul tehnologic, pe perimetrul lucrărilor și în interiorul sitului;
* pentru a preveni poluările accidentale reprezentate de scurgeri ale combustibilului/uleiurilor și infiltrarea acestora în sol, titularul proiectului se va asigura că toate utilajele se vor menține în bună stare de funcționare, având toate inspecțiile tehnice periodice efectuate, de asemenea, personalul care deservește utilajele de pe amplasament va fi instruit să supravegheze funcționarea acestora și să ia măsurile necesare pentru a evita poluarea mediului în caz de avarie a acestora.
* defrişarea vegetaţiei spontane din zona amplasamentului se va face luându-se toate măsurile în vederea evitării distrugerii cuiburilor de păsări/exemplare de faună;
* monitorizarea lucrărilor astfel încât să se asigure faptul că toate speciile descoperite în zona amplasamentului vor fi îndepartate din zona lucrărilor;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

După finalizarea lucrărilor din proiect, înainte de punerea în funcțiune a sistemelor de irigații, se vor solicita la Agenția pentru Protecția Mediului Mehedinți, informații referitoare la necesitatea obținerii autorizației de mediu , în funcție de codul de activitate.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON  | Șef Serviciu AAA | ................2024 |  |
| Întocmit: Amalia EPURAN | Consilier sup.AAA | ................2024 |  |